Komission asetus (ETY) N:o 437/87, annettu 12 päivänä helmikuuta 1987, asetusten (ETY) N:o 2750/86 ja (ETY) N:o 3214/86 muuttamisesta portugalilaisten puhdistamojen hankittavaksi tarkoitetun yhteisössä korjatun raa'an juurikas- ja ruokosokerin osalta



Virallinen lehti nro L 043 , 13/02/1987 s. 0021 - 0022

Suomenk. erityispainos Alue 3 Nide 22 s. 0135

Ruotsink. erityispainos Alue 3 Nide 22 s. 0135



KOMISSION ASETUS (ETY) N:o 437/87, annettu 12 päivänä helmikuuta 1987, asetusten (ETY) N:o 2750/86 ja (ETY) N:o 3214/86 muuttamisesta portugalilaisten puhdistamojen hankittavaksi tarkoitetun yhteisössä korjatun raa'an juurikas- ja ruokosokerin osalta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81(1), sellaisena kuin se on viimeksi muutettuna asetuksella (ETY) N:o 229/87(2), ja erityisesti sen 9 artiklan 6 kohdan, ottaa huomioon toimenpiteistä Ranskan merentakaisissa departementeissa tuotettujen sokerien myymiseksi ja hintaedellytysten yhtenäistämiseksi etuuskohtelun alaisen raakasokerin kanssa 15 päivänä heinäkuuta 1986 annetun neuvoston asetuksen (ETY) N:o 2225/86(3) ja erityisesti sen 3 artiklan 2 kohdan toisen alakohdan, sekä katsoo, että komission asetuksessa (ETY) N:o 2750/86(4) ja (ETY) N:o 3214/86(5) vahvistetaan erityisesti yhteisössä korjatuista juurikkaista ja ruo'oista saadulle yhteisön pudistamojen hankittavaksi tarkoitetulle raakasokerille myönnettävien yhteisön tukien soveltamista koskevat yksityiskohtaiset säännöt; näissä yksityiskohtaisissa säännöissä määrätään, että kuljetustukia ei makseta, ennen kuin hakija on esittänyt erityisesti tämän tuotteen kyseiseen jäsenvaltioon tuloa koskevan tulliasiakirjan; tämä hallinnollinen vaatimus on omiaan huomattavasti viivästyttämään kyseistä maksua; tämän vuoksi olisi maksun maksamisen helpottamiseksi säädettävä jo sovellettavien valuutan tasausmaksujen maksamista koskevien säännösten kanssa yhdenmukaisista säännöksistä, asetuksella (ETY) N:o 2750/86 vahvistettiin markkinointivuodeksi 1986/1987 ne Ranskan merentakaisilla alueilla tuotetut raa'an ruokosokerin määrät, jotka voivat saada puhdistustukia; asetuksen (ETY) N:o 2225/86 3 artiklan 2 kohdan toisen alakohdan mukaisesti nämä määrät on määritetty yhteisön arvioidun raakasokerin hankintataseen perusteella; Ranskan Guadeloupen ja Martiniquen departementtien markkinointivuoden 1986/1987 tuotanto on osoittautunut hieman taseessa käytettyä suuremmaksi; näiden ylimääräisten määrien puhdistamisesta osittain Ranskassa ja osittain Portugalissa on jo sovittu; tämän vuoksi olisi tarkistettava asetuksen (ETY) N:o 2750/86 liite, edellä mainittujen toimenpiteiden ollessa omiaan muuttamaan järjestelmää asianomaisten eduksi ja erilaisen kohtelun välttämiseksi on perusteltua säätää taannehtivasta soveltamisesta markkinointivuoden 1986/1987 alusta, ja tässä asetuksessa säädetyt toimenpiteet ovat sokerin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2750/86 seuraavasti: 1. Korvataan 1 artiklan 1 kohdan b alakohdan ensimmäinen alakohta seuraavasti: "b) maksetaan asianomaiselle tuottajalle tämän esittäessä: - yhteisön eurooppalaisilla alueilla kulutukseen laskemista koskevan tulliasiakirjan tai joko alkuperäisen asiakirjan tarkastaneen toimielimen tai kyseisen jäsenvaltion viranomaisten oikeaksi todistaman jäljennöksen tai valojäljennöksen tästä asiakirjasta, ja - rahtikirjan, analyysien tulokset ja lopullisen laskun." 2. Korvataan liite seuraavasti: "LIITE Raa'an ruokosokerin määrät tonneina valkoista sokeria ilmaistuna: >TAULUKON PAIKKA> 2 artikla Korvataan asetuksen (ETY) N:o 3214/86 3 artiklan 1 kohdan b alakohta seuraavasti: "b) maksetaan jalostajan esittäessä: - Portugalissa kulutukseen laskemista koskevan tulliasiakirjan tai joko alkuperäisen asiakirjan tarkastaneen toimielimen tai Portugalin viranomaisten oikeaksi todistaman jäljennöksen tai valojäljennöksen tästä asiakirjasta, ja - rahtikirjan, analyysien tulokset ja lopullisen laskun." 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 1986. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä helmikuuta 1987. Komission puolesta Frans ANDRIESSEN Varapuheenjohtaja (1) EYVL N:o L 177, 1.7.1981, s. 4 (2) EYVL N:o L 25, 28.1.1987, s. 1 (3) EYVL N:o L 194, 17.7.1986, s. 7 (4) EYVL N:o L 253, 5.9.1986, s. 8 (5) EYVL N:o L 299, 23.10.1986, s. 24